Troufoto versprei soos ŉ veldbrandDie besonderse foto wat Dwayne Schmidt geneem het Foto: Dwayne Schmidt Photography, Facebook ŉ Foto van ŉ Amerikaanse soldaat en sy bruid wat gou voor die diens bid en om die hoek staan sodat hulle mekaar nie voor die seremonie moet sien nie, versprei soos ŉ veldbrand op sosiale media. ABC berig korporaal Caleb Earwood wou Saterdag net vinnig voor die seremonie in Asheville, North Carolina, saam met sy bruid Maggie bid. “Hulle het my in ŉ kamer weggesteek en hy het op die trap gaan staan en net sy hand uitgesteek,” het Maggie aan ABC News gesê. “Ek het sy hand vasgegryp.” Maggie sê Caleb het gebid vir hul huwelik en gevra dat hul band stewig genoeg moet wees om as ŉ voorbeeld te dien vir ander jong paartjies. “Dit het my gebreek om te weet dat ons dieselfde oor God voel. Dit het my net so gelukkig gemaak.” Troufotograaf Dwayne Schmidt het die oomblik vasgevang. Hy het dit op sy Facebook-blad gelaai waar dit ŉ oorweldigende positiewe reaksie ontvang het.